Hvaðan kemur þulan ,, köttur út í mýri ... úti er ævintýri " og til hvers er hún notuð ? Einn þeirra kveðlinga sem oft eru notaðir sem eftirmáli í lok ævintýra hljóðar svona : Köttur úti í mýri setti upp á sér stýri Lokaþulur við íslensk ævintýri eru fjölbreytilegar og oft koma sömu hendingarnar fyrir í mismunandi samböndum , þar á meðal þessar . Dæmi um slíkar þulur má finna í þjóðsagnasafni Jóns Árnasonar : ... unnust þau bæði vel og lengi , áttu börn og burur smérið rann , roðið brann , sem hlýða kann ; brenni þeim í kolli baun sem ekki gjalda mér sögulaun fyrr í dag en á morgun . Köttur út í mýri setti upp á sér stýri , Í neðanmálsgrein segir Jón Árnason að slíkt niðurlag í ljóði sé „ helst haft við sögur þær sem enda með giftingu . “ Margt sagnafólk í þjóðfræðisafni Stofnunar Árna Magnússonar í íslenskum fræðum segir aftur á móti að farið hafi verið með þulur sem þessar þegar ekki var ætlunin að segja fleiri sögur að sinni . Slíkar formúlur eða eftirmálar , mislangir , eru algengir við ævintýri margra nágrannalanda okkar og ekki gott að segja hvar ræturnar liggja . Farið var með lokaþulur eins og " köttur úti í mýri ... " þegar ekki var ætlunin að segja fleiri sögur að sinni . Elsta skráða heimildin um köttinn úti í mýri , sem setur upp rófuna , er í lokaerindi Kringilnefjukvæðis sem hljóðar svo : Þar voru gullkistur hverjum einum , en kötturinn hljóp ofan í mýri upp setti hann stýri Kringilnefjukvæði er sagnakvæði þar sem segir í anda ævintýra frá karli og kerlingu sem eiga undurfagra dóttur , Gullinhöfðu . Eftir að kerlingin deyr finnur karlinn Kringilnefju úti í skógi og tekur sér hana fyrir ráðskonu . Kringilnefju er lýst sem skessu en hún tekur þó til við að kenna Gullinhöfðu kvenlegar listir . Áður er langt um líður ber Ásmund kóngsson að garði og Kringilnefja kynnir hann fyrir Gullinhöfðu sem hann fellur þegar fyrir . Síðan fellur álagahamur af Kringilnefju og kemur í ljós að hún heitir í raun Hildifríður , er móðursystir Gullinhöfðu og fögur kona eins og nafnið gefur til kynna . Að lokum er haldið mikið brúðkaup þar sem Ásmundur kvænist Gullinhöfðu en konungurinn faðir hans Kringilnefju / Hildifríði . Kvæðið er varðveitt í nokkrum handritum frá ýmsum tímum en þau elstu eru skrifuð á seinni hluta 17. aldar . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .